CELEX: C2007/095/107
Language: lt
Date: 2007-04-28 00:00:00
Title: Byla T-71/07 2007 m. kovo 9 d. pareikštas ieškinys byloje Icuna.Com prieš Parlamentą

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/53
            
         2007 m. kovo 9 d. pareikštas ieškinys byloje Icuna.Com prieš Parlamentą
   
   (Byla T-71/07)
   (2007/C 95/107)
   Proceso kalba: prancūzų
   Šalys
   
      Ieškovė: Icuna.Com SCRL (Braine-le-Château, Belgija), atstovaujama advokatų J. Windey ir P. de Bandt
   
      Atsakovas: Europos Parlamentas
   Ieškovės reikalavimai
   
               —
            
            
               panaikinti 2007 m. sausio 31 d. Europos Parlamento sprendimą, panaikinantį pirkimų konkurso EP/DGINFO/WEBTV/2006/0003 dalį Nr. 2;
            
         
               —
            
            
               pripažinti Bendrijos deliktinę atsakomybę ir nurodyti Europos Parlamentui atlyginti ieškovei visą dėl ginčijamo sprendimo patirtą žalą ir paskirti ekspertą šiai žalai įvertinti;
            
         
               —
            
            
               bet kuriuo atveju priteisti iš Parlamento šiame procese patirtas bylinėjimosi išlaidas.
            
         Ieškinio pagrindai ir pagrindiniai argumentai
   2006 m. gruodžio 1 d. Sprendimu Parlamentas atmetė ieškovės pasiūlymą pirkimų konkurso EP/DGINFO/WEBTV/2006/0003 dalyje Nr. 2: programų turinys, siekiant sukurti Europos Parlamento televizijos kanalą (1) ir sudarė sutartį su kitu dalyviu. 2006 m. gruodžio 19 d. ieškovė pareiškė ieškinį dėl šio sprendimo panaikinimo Pirmosios instancijos teisme (2). Kadangi Parlamentas jau galėjo būti sudaręs sutartį pagal 2006 m. gruodžio 1 d. Sprendimą, Pirmosios instancijos teismo pirmininkas, taikydamas laikinąsias apsaugos priemones, nurodė laikinai sustabdyti sutarties vykdymą. Įvykus žodinio nagrinėjimo procedūrai dėl laikinųjų apsaugos priemonių taikymo, 2007 m. sausio 31 d. Parlamentas priėmė ginčijamą sprendimą, kuriuo jis panaikino konkurso pirkimo dalį Nr. 2.
   Grįsdama savo ieškinį ieškovė nurodo du pagrindus. Pirmas susijęs su ginčijamo sprendimo neteisėtumu dėl aktą priėmusiojo subjekto kompetencijos trūkumo ir Finansinio reglamento (3) 101 straipsnio pažeidimo. Ieškovė tvirtina, kad jokia Bendrijos teisės nuostata neleidžia perkančiosioms organizacijoms panaikinti jau sudarytą sutartį po to, kai ji pasirašyta su konkurso laimėtoju. Be to, ji tvirtina, kad netgi darant prielaidą, jog atsakovas turėjo teisę priimti ginčijamą sprendimą pagal finansinio reglamento 101 straipsnį, ši nuostata jam nesuteikia teisės panaikinti konkurso dalį.
   Antru pagrindu ieškovė nurodo, kad ginčijamas sprendimas nepakankamai motyvuotas, nes jis nenurodo priežasčių, kodėl atsakovas priėmė tokią priemonę, nei jos teisinio pagrindo, nei kodėl panaikinta tik dalis konkurso, būtent tik pirkimo dalis Nr. 2.
   Be 2007 m. sausio 31 d. Sprendimo panaikinimo, ieškovė papildomai prašo atlyginti visą dėl šio sprendimo patirtą žalą.
   
      (1)  Skelbimas apie konkursą „Europos Parlamento televizijos kanalas “(OL 2006 S 87-91412).
   
      (2)  Byla T-383/06, Icuna.Com prieš Parlamentą, OL 2007 C 20, p. 31.
   
      (3)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1).